OzLabs/hebrew-wiki-articles huggingface dataset:
התנתקות (סרט)

התנתקות (באנגלית: Disengagement) הוא סרט קולנוע, קופרודוקציה ישראלית, גרמנית, צרפתית משנת 2007 בבימויו של עמוס גיתאי, עם לירון לבו וז'ולייט בינוש בתפקידים הראשיים.

התסריט של עמוס גיתאי ומארי ז'וסה סנסלמה והעלילה מתרחשת בתקופת ההתנתקות עם כל המשמעויות הפוליטיות והנפשיות של המפונים.

זה הסרט השלישי בטרילוגיית הסרטים של גיתאי העוסקת בחציית גבולות, לאחר הארץ המובטחת (סרט) (2004) ואזור חופשי (2005).

הזמרת ברברה הנדריקס מופיעה בסרט בתפקיד קטן בו היא שרה את השיר על הארץ של גוסטב מהלר.

הצילומים נערכו בצרפת, גרמניה וישראל.

הסרט היה הבחירה הרשמית בפסטיבל הסרטים של ונציה וזכה בפרס על שם רוברטו רוסליני כן הוצג בפסטיבל הסרטים הבין-לאומי בטורונטו.

==תקציר העלילה==
אולי (לירון לבו) הוא קצין משטרה שנוסע לאביניון כדי להשתתף בהלוויית אביו המאמץ. ברכבת הוא פוגש באישה פלסטינית בשם היאם (היאם עבאס) והם מתחילים בשיחה על לאומיות וזכויות עמים ונפרדים בנשיקה.

באביניון הוא נפגש באנה (ז'ולייט בינוש) שהיא בתו הביולוגית של האב המאמץ. ידידת המשפחה ברברה (ברברה הנדריקס) שרה ליד גופת המת.

לאחר הלווייה הם נפגשים עם פרנסואז (ז'אן מורו), עורכת הדין של המשפחה שבידה הצוואה של האב. ז'ולייט הייתה בצעירותה בקיבוץ שם נכנסה להיריון בלתי רצוי וילדה את דנה (דאנה איבגי). היא נטשה אותה שם וחזרה לצרפת אך האב המשיך בקשר אתה.

בצוואה נכתב כי אם ברצונה לרשת את חלקה היא צריכה לטוס לישראל, לפגוש את דנה ולתת לה את חלקה בצוואה. היא מגיעה לישראל יחד עם אולי ואז הם נפרדים כי אולי מתמנה למפקד יחידת שוטרים המתאמנים לקראת יום ההתנתקות. דני (עמוס גיתאי) מתנדב לקחת אותה לנווה דקלים ומשכנע את הקצין האחראי לתת להם להיכנס ליישוב למרות שהוכרז כאזור סגור.

אנה נפגשת בדנה שעובדת כמורה ביישוב והן מתחבקות, בוכות וכמעט אינן מדברות. למחרת מתבצע הפינוי בפיקודו של אולי. הוא מנסה לשכנע את רב נוה דקלים ישראל (ישראל קטורזה) לפתוח את השער וכשזה מסרב, פורצים את השער והודפים את ההמון לבית הכנסת שם מנסה הרב להרגיע ללא הצלחה ולבסוף הוא מתפנה משם כשספר התורה בידיו.

בסערת הפינוי מופרדת דנה מאנה. אנה מסתובבת חסרת אונים כשמעבר לגדר מוחים ערבים ובראשם יוסף (יוסף אבו ורדה) שפונה לאנה בערבית (שאינה מבינה) ומסביר לה שמקומם אינו שם.

לבסוף נפגשת אנה הבוכה וזועמת עם אולי ושניהם מתחבקים.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|לירון לבו
|אולי
|
|-
|ז'ולייט בינוש
|אנה
|
|-
|ז'אן מורו
|פרנסואז
|עורכת דין
|-
|ברברה הנדריקס
|ברברה
|
|-
|דאנה איבגי
|דאנה
|בתה של אנה
|-
|היאם עבאס
|היאם
|
|-
|תומר רוסו
|תומר
|קצין משטרה
|-
|ישראל קטורזה
|ישראל
|רב נווה דקלים
|-
|יוסף אבו ורדה
|יוסוף
|מנהיג פלסטיני מקומי
|-
|אורי קלאוזנר
|אורי
|מראשי המתנחלים
|}

==קישורים חיצוניים==

*[https://www.youtube.com/watch?v=URc8lcxJmmE קדימון להתנתקות (סרט)], באתר יוטיוב
*[https://www.youtube.com/watch?v=YiY31i-eBtg התנתקות (סרט) - מאחורי הקלעים], באתר יוטיוב
*[https://www.seret.co.il/movies/s_movies.asp?MID=2678 התנתקות], באתר "סרט"

קטגוריה:סרטי 2007
קטגוריה:סרטים ישראליים
קטגוריה:סרטים בעברית
קטגוריה:סרטים באנגלית
קטגוריה:סרטים בצרפתית
קטגוריה:סרטי עמוס גיתאי
קטגוריה:סרטים ישראליים המבוססים על סיפור אמיתי
קטגוריה:סרטי יונייטד קינג
גירוד שרטון דוגר

גירוד שרטון דוגר (באנגלית: Dogger Bank itch) הוא מצב עורי המאופיין בדלקת עור (גרב) מתמשכת הנגרמת על ידי חשיפה ל"תמכת הים" או "דמדרון הים", (Alcyonidium diaphanum) (תמכה רגילה באנגלית chervil, היא סוג של תבלין), סוג של חיטחבים.<ref name="Andrews"></ref> המחלה, הנפוצה אצל דייגים שעובדים בים הצפוני, מוכרת על ידי חוק הפיצויים הדני מאז 1939.<ref></ref>

== פתוגנזיס ==
הנוסחה המבנית של ה[[רעלן האחראי לגירוד דוגר בנק]] 
הפריחה נגרמת על ידי סוג של תגובת רגישות יתר בתיווך תאים; סוג זה של רגישות יתר מתרחש בדרך כלל אצל אנשים אשר הופכים לרגישים לתרכובות אורגניות נדיפות. אף על פי שבמקרים מסוימים עשויים להידרש מספר שנים כדי לפתח רגישות, פרק זמן זה עשוי להשתנות מאוד בהתאם לאדם. בגירוד שרטון דוגר, רגישות נרכשת לאחר טיפול חוזר ונשנה בצמילות הים שמסתבכות ברשתות דייג.

הרעלן הספציפי שאחראי לפריחה נקבע כמלח נושא הגופרית (2-הידרוקסיאתיל) דימתילסולפוקסוניום כלוריד.<ref></ref> מלח זה נמצא גם בספוגי ים מסוימים ויש לו פעילות חוץ גופית (אין ויטרו) חזקה נגד תאי לוקמיה.<ref></ref>

== טיפול ==
מחקר שנערך על שני מקרים בשנת 2001 הצביע על כך שהפריחה מגיבה לציקלוספורין דרך הפה. טיפול ראשוני בסטרואידים פומיים ואקטואליים נכשל.<ref name="Bowers2001"></ref>

== אפידמולוגיה ==
הגורם הסיבתי הוא חיטחבים, מחלקה של בעלי חיים המורכבת מבעלי חיים ישיבים, ניזונים מסינון מי ים החיים במושבות. זוהי מושבה ג'לטינית, חלקה, דמוית ספוג עד 15–30 ס"מ אורך, גדלה על סלעים וקונכיות מהחוף ועד לעומק של כמאה מטרים בערך. באופן שטחי, הם דומים לאצות. תפוצתו של בעל חיים זה היא מהים הצפוני ועד לים התיכון. המחלה נפוצה במיוחד בקרב דייגי ספינות מכמורת שעובדים בשרטון דוגר, (Dogger Bank) שרטון דיג חשוב בים הצפוני.<ref name="Carle1982"></ref> המחלה דווחה גם מ"מפרץ נהר הסיין" (Baie de la Seine) בצרפת.<ref name="Carle1982" />

== היסטוריה ==
מקרה רפואי שדווח ב-1957 מספר על רב חובל דייג שעבד בשרטון דוגר בים הצפוני. דמדרון הים, שנמצא בשפע באזור, עלה לעיתים קרובות ברשתות הדיג והיה צריך להיזרק בחזרה למים. לאחר שעשה זאת שוב ושוב, הקפטן "פיתח התפרצות אדומה מגרדת בחלקים המכופפים של המרפקים והאמות, שהפכה לחה והתפשטה גם לגב הידיים, האצבעות ורוב הזרוע תוך מספר ימים." למרות שהפריחה נעלמה לאחר שעזב את האזור, היא הופיעה שוב בחומרה רבה יותר כאשר חזר לאזור וביצע אותן פעולות; הפעם הפריחה התפשטה לצווארו ולפניו, והמשיכה לנזול בפלזמה במשך חודשיים.<ref></ref>

== ראו גם ==
* דרמטיטיס של אצות

== הערות שוליים ==

קטגוריה:עור
קטגוריה:דלקות עור וגרב
תיכון קמפוס קריית שרת

תיכון קמפוס קריית שרת הוא בית ספר תיכון עירוני בשכונת קריית שרת בעיר חולון.

בבית הספר פועלות כיתות ז-י"ב כאשר המבנה המרכזי של הקמפוס מאכלס את החטיבה העליונה ואילו את חטיבת הביניים מאגדים שני מתחמים שונים בשכונה: חטיבת ביניים "אלון" וחטיבת ביניים "ארן".

בבית הספר פועלות מספר מגמות ומסלולי לימוד ביניהם: מגמת החינוך הגופני, מגמת מוזיקה, מגמת מנהיגות, מידע ונתונים, מחול, הנדסת תוכנה, אומנות, ביוטכנולוגיה ומוזיקה.

== מבנה ==
קמפוס קריית שרת מתחלק ל-3 מתחמים שונים:
* החטיבה העליונה- -בניין אשר נמצא ברח' גבעת התחמושת 23, מכיל שכבות י'- י"ב. בין השאר המתחם כולל את בניין החטיבה עליונה, אולם הכדורסל מרכז הפיס, ואולם מחול.
* חטיבת ביניים אלון- הכוללת את מגמות ומסלולים: המדעי, המוזיקה, ואת המסלול הרב-תרבותי. נמצאת ברח' קריית שמונה 13 חולון.
* חטיבת ביניים ארן- הכוללת את מגמות: כדורסל, מנהיגות, אתלטיקה, המחול, והאומנות. נמצאת ברח' ששת הימים 23 חולון.

== מגמות ==
בבית הספר נלמדים כל מקצועות החובה, אך במקצועות הבחירה ישנם מספר רב של מסלולים:
* מחול- מגמת הריקוד האומנותית של בית הספר אשר תוכנית הלימודים כוללת: בלט קלאסי, מחול מודרני, קומפוזיציה, תנועה וסדנות רפרטואר.
* חינוך גופני (כדורסל ואתלטיקה)- מגמת דגל המתקיימת בשתי התמחויות: כדורסל ואתלטיקה. מגמת החינוך הגופני היא מגמה שש שנתית (מכיתה ז עד כיתה י"ב). המגמה משלבת לימודים עיוניים ברמת בגרות ופעילות ספורטיבית מוגברת. תוכנית הלימודים כוללת 2 מקצועות מוגברים ברמת 5 יח"ל: חינוך גופני – עיוני: תורת הכושר הגופני, תולדות החינוך הגופני, פסיכולוגיה של הספורט ואנטומיה ופיזיולוגיה של המאמץ. בפן מעשי: על פי ההתמחות כדורסל או אתלטיקה. ומקצוע עיוני מוגבר נוסף. נבחרת הכדורסל השתתפה פעמים רבות בליגת התיכונים הארצית.
* מוזיקה- משלבת לימודים עיוניים ומעשיים בתחומי המוזיקה השונים ופעילויות רבות, כגון: קונצרטים, שבוע אומנויות, סדנאות חוץ.
* הנדסת תוכנה- המשלבת לימודי 3 מקצועות של תחומי מדעי המחשב השונים בין היתר: מערכות מידע, מדעי המחשב, תכנות בשפת C# ומודלים חישוביים.
* מנהיגות- מגמה המשלבת למידה מבוססת פרויקטים PBL, מיזמים חברתיים ותרומה לקהילה, בין השאר תלמידי המגמה מגבירים לימודי אזרחות ברמה 5 יח"ל .
* ביוטכנולוגיה- מגמה המשלבת לימודי מדעיים ברמה גבוהה של 3 מקצועות מדעיים הכוללים 15 יחידות לימוד בין היתר במקצועות: כימיה, מערכות ביוטכנולוגיות ויישומים ביוטכנולוגיים.
* אמנות- המשלבת לימודי אומנות עיוניים ומעשיים הכוללים רישום, ציור, פיסול ואומנות פלסטית.

== בוגרים ==
בין בוגרי בית הספר ניתן למנות את יסמין אבן, אסף אברבוך, אורטל אורן, מיכל אפשטיין, לירן דן, ירדן דנן, איילת זוסמן, מוריה זרחיה, טל שגב, עידו רוזנבלום, ענת מושקובסקי, אלון שטיין, פיטר רוט ורבים אחרים.

במלחמת חרבות ברזל נפלו כ-12 מבוגריו כשעשרה מהם נרצחו במתקפת הפתע, ואגם ברגר נחטפה לעזה. בנוסף נפלו בקרבות הבוגרים סא"ל [https://www.izkor.gov.il/סהר%20ציון%20מחלוף/en_472771d9ddc10fd4e9f3fca951ce7428 סהר ציון מחלוף] (מג"ד תקשוב שנהרג בקרב מחנה רעים), סמ"ר [https://www.izkor.gov.il/שי%20ארווס/en_fb40f3d12171619a0b24b64c27ff511e שי ארווס] (לוחם גדוד צבר של חטיבת גבעתי שנהרג בקרב ג'באליה) וסמ"ר חיים סבח (לוחם יחידה 869 שנהרג בקרבות בחזית הצפונית בגבול לבנון מפגיעת פצמ"ר).

== קישורים חיצוניים ==
* 

== הערות שוליים ==

קטגוריה:חולון: תיכונים
קטגוריה:בתי ספר תיכוניים בישראל
קטגוריה:הנצחת משה שרת
מקלעת השופכן

מקלעת השופכן (באנגלית: Ureteric plexus) היא מקלעת עצבית המכסה ומעוררת את השופכן באמצעות עצבים.

== אנטומיה ==
ניתן לחלק את המקלעת לשלושה חלקים, שכן ניתן לחלק את השופכן עצמו: בחלק העליון של השופכן, המקלעת מקבלת את סיבי העצב שלו בעיקר ממקלעת הכליה, אך גם ממקלעת אבי העורקים הבטני. בחלק הבינוני המקלעת מקבלת קלט עצבי ממקלעת ההיפוגסטרי העליונה ובחלק התחתון ממקלעת ההיפוגסטרית התחתונה.

המקלעת מכילה סיבים הן של מערכת העצבים סימפתית והן של מערכת העצבים הפאראסימפתטית, כאשר הרכיבים הסימפתתיים מגיעים מרמות T11 עד L2 של חוט השדרה. סיבי העצב התועה הפרה-גנגליוניים (סיבי עצב לפני מעבר דרך גנגליון) עוברים דרך מקלעת הסליאק ומגיעים למקלעת השופכה.

== לקריאה נוספת ==
* 
* 

קטגוריה:מערכת העצבים
קטגוריה:נוירולוגיה
קטגוריה:מערכת העצבים האוטונומית
קטגוריה:אנטומיה
I'm Not the Only One

"I'm Not the Only One" הוא סינגל של סם סמית', המופיע כסינגל הרביעי באלבום האולפן הראשון של סמית', In the Lonely Hour. השיר יצא ב-31 באוגוסט 2014 בהוצאת חברת התקליטים קפיטול רקורדס. השיר נכתב על ידי סם סמית' וג'ימי נייפס, והופק על ידי ג'ימי נייפס וסטיב פיצמוריס.

נכון לספטמבר 2023, השיר הושמע למעלה מ-1.6 מיליארד פעמים בספוטיפיי,<ref></ref><ref></ref> ולמעלה מ-1.5 מיליארד פעמים ביוטיוב.<ref></ref>

גרסת רמיקס לשיר, בשיתוף פעולה עם אייסאפ רוקי, יצאה ב-10 בספטמבר 2014.

== מיקומי שיא ==

=== רמיקס אייסאפ רוקי ===

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)<ref></ref>
|פלטינה 10×
|700,000
|-
!קנדה (Music Canada)
|2× פלטינה
|160,000
|-
!דנמרק (IFPI Danmark)
|3× פלטינה
|270,000
|-
!גרמניה (BVMI)
|פלטינה
|400,000
|-
!איטליה (FIMI)
|2× פלטינה
|100,000
|-
!מקסיקו (AMPROFON)
|פלטינה
|60,000
|-
!הולנד (NVPI)
|זהב
|15,000
|-
!ניו זילנד (RMNZ)
|2× פלטינה
|30,000
|-
!נורווגיה (IFPI Norway)
|4× פלטינה
|240,000
|-
!פורטוגל (AFP)
|2× פלטינה
|20,000
|-
!קוריאה הדרומית (KMCA)
|
|2,500,000<ref></ref>
|-
!ספרד (PROMUSICAE)
|זהב
|20,000
|-
!שוודיה (GLF)
|3× פלטינה
|120,000
|-
!שווייץ (IFPI Switzerland)
|זהב
|15,000
|-
!המממלכה המאוחדת (BPI)
|3× פלטינה
|1,800,000
|-
!ארצות הברית (RIAA)
|7× פלטינה
|7,000,000
|-
! colspan="3" |סטרימינג
|-
!דנמרק (IFPI Danmark)
|זהב
|1,300,000
|-
!יוון (IFPI Greece)
|זהב
|1,000,000
|}

== היסטוריית יציאות לאור ==
{| class="wikitable plainrowheaders"
! scope="col" |מדינה
! scope="col" |תאריך
! scope="col" |פורמט
! scope="col" |חברת תקליטים
! scope="col" |הערות
|-
! scope="row" | הממלכה המאוחדת
| 31 באוגוסט 2014
| הורדה דיגיטלית
| rowspan="8" | קפיטול רקורדס
|<ref></ref>
|-
! scope="row" | קנדה
| rowspan="3" | 10 בספטמבר 2014
| rowspan="3" | הורדה דיגיטלית <small>(רמיקס אייסאפ רוקי)</small>
|<ref></ref>
|-
! scope="row" | הממלכה המאוחדת
|<ref name="remixamazon"></ref>
|-
! rowspan="4" scope="row" | ארצות הברית
|<ref></ref>
|-
| 24 בספטמבר 2014
| מוזיקה אלטרנטיבית למבוגרים
|<ref name="r&radult"></ref>
|-
| rowspan="2" | 30 בספטמבר 2014
|להיט רדיו עכשווי
|<ref name="r&rtop40"></ref>
|-
|מוזיקה עכשווית למבוגרים
|<ref name="r&rhotac"></ref>
|-
! scope="row" |איטליה
| 17 באוקטובר 2014
|איירפליי
|<ref name="italyairplay"></ref>
|}

== קישורים חיצוניים ==

== הערות שוליים ==

קטגוריה:שירי 2014
קטגוריה:סינגלים מ-2014
קטגוריה:שירי סם סמית'
קטגוריה:שירים באנגלית
קטגוריה:שירים שנכתבו על ידי ג'ימי נייפס
קטגוריה:שירים שנכתבו על ידי סם סמית'
קטגוריה:שירים על בגידה: זוגיות
קטגוריה:בלדות משנות ה-2010
קטגוריה:בלדות נשמה
קטגוריה:בלדות פופ
קטגוריה:בלדות R&B עכשוויות
קטגוריה:שירי פלטינה מחומשת ומעלה באוסטרליה
קטגוריה:סינגלים בהוצאת קפיטול רקורדס
Renegades

"Renegades" הוא סינגל של להקת הפופ רוק האמריקאית X Ambassadors, אשר מופיע כסינגל השני באלבום האולפן הראשון של הלהקה, VHS. השיר יצא ב-3 במרץ 2015 בהוצאת חברות התקליטים KIDinaKORNER, גפן רקורדס ואינטרסקופ רקורדס. השיר נכתב והופק על ידי X Ambassadors ואלכס דה קיד.

נכון לספטמבר 2023, השיר הושמע למעלה מ-402 מיליון פעמים ביוטיוב,<ref></ref><ref></ref><ref></ref> ולמעלה מ-696 מיליון פעמים בספוטיפיי.<ref></ref>

== פרסים ומועמדויות ==
{| class="wikitable"
!שנה
! פרס
! קטגוריה
!תוצאה
!הערות
|-
| 2015
|פרסי בחירת הנוער
|פרסי בחירת הנוער לשיר רוק
| 
|<ref></ref>
|-
| rowspan="2" |2016
|פרסי המוזיקה של iHeartRadio
| שיר הרוק האלטרנטיבי של השנה
| 
|<ref></ref>
|-
|פרסי המוזיקה של בילבורד
| שיר רוק מוביל
| 
|<ref></ref><ref></ref>
|}

== מיקומי שיא ==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|פלטינה
|70,000
|-
!בלגיה (BEA)
|זהב
|10,000
|-
!קנדה (Music Canada)
|7× פלטינה
|560,000
|-
!דנמרק (IFPI Danmark)
|זהב
|45,000
|-
!צרפת (SNEP)
|פלטינה
|200,000
|-
!גרמניה (BVMI)
|פלטינה
|400,000
|-
!איטליה (FIMI)
|4× פלטינה
|200,000
|-
!פולין (ZPAV)
|3× פלטינה
|60,000
|-
!ספרד (PROMUSICAE)
|זהב
|20,000
|-
!שוודיה (GLF)
|פלטינה
|40,000
|-
!הממלכה המאוחדת (BPI)
|פלטינה
|600,000
|-
!ארצות הברית (RIAA)
|4× פלטינה
|1,000,000<ref></ref>
|}

== היסטוריית יציאות לאור ==
{| class="wikitable"
!אזור
!תאריך
!פורמט
!גרסה
!חברת תקליטים
!הערות
|-
! עולמי
| 3 במרץ 2015
| rowspan="2" |הורדת מוזיקה, הזרמת מוזיקה
| מקורית
| rowspan="2" |KIDinaKORNER, גפן רקורדס, אינטרסקופ רקורדס
|-
! ארצות הברית
| 25 בספטמבר 2015
| רמיקסים
|<ref></ref>
|-
! גרמניה
| 12 בפברואר 2016
| תקליטור
| סינגל
| יוניברסל מיוזיק גרופ
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירים באנגלית
קטגוריה:שירי לפידים
קטגוריה:סינגלים שהגיעו למקום הראשון בפולין
קטגוריה:סינגלים בהוצאת אינטרסקופ רקורדס
נקרוביוזיס ליפואידיקה

נקרוביוזיס ליפואידיקה (באנגלית: Necrobiosis lipoidica) הוא מצב עור נקרוזה שבעקבותיו מופיע נמק. הוא מופיע בדרך כלל בחולים עם סוכרת, אך יכול להיות קשור גם לדלקת מפרקים שגרונית.<ref name="Andrews"></ref> במקרה הראשון הוא עשוי להיקרא Necrobiosis lipoidica diabeticorum (NLD).<ref></ref> הוא מופיע (ה-NLD) בכ-0.3% מאוכלוסיית הסוכרתיים, כאשר רוב הנפגעים הם נשים (כ-3:1 נשים לזכרים מושפעים).

חומרת הסוכרת או השליטה בה בפרט אינן משפיעות על מי שיקבל NLD או לא.<ref name="Busam2009"></ref> תחזוקה טובה יותר של סוכרת לאחר שאובחן עם NLD לא תשנה את מהירות בה ה-NLD יפתר.

== סימנים ותסמינים ==
NL/NLD מופיע לרוב על השוקיים של המטופל, לעיתים קרובות בשתי הרגליים, אם כי הוא עשוי להופיע גם על אמות הידיים, הזרועות, הגו, ולעיתים רחוקות, הפטמה, הפין ואזורי ניתוח. הנגעים הם לעיתים קרובות אסימפטומטיים, אך עלולים להיות רגישים וכיביים בעת פציעה. התסמין הראשון של NL הוא לעיתים קרובות מראה "חבול" (אריתמה) שאינו קשור בהכרח לפציעה ידועה. המידה שבה NL עובר בירושה אינה ידועה.

NLD מופיע כאזור מוקשה ומורם של העור. למרכז האזור הפגוע יש בדרך כלל גוון צהבהב בעוד שהאזור המקיף אותו הוא ורוד כהה. ייתכן שהאזור הפגוע יתפשט או יהפוך לפצע פתוח. כאשר זה קורה החולה נמצא בסיכון גבוה יותר לפתח כיבים. אם מתרחשת פציעה בעור באזור הפגוע, היא עלולה שלא להחלים כראוי או שהיא תשאיר צלקת כהה.

== פתופיזיולוגיה ==
למרות שהגורם המדויק למצב זה אינו ידוע, מדובר בהפרעה דלקתית המאופיינת בניוון קולגן, בשילוב עם תגובה גרנולומטית. הוא תמיד מערב את הדרמיס בצורה מפוזרת, ולפעמים מערב גם את שכבת השומן העמוקה יותר. בדרך כלל, כלי דם עוריים מתעבים (Microangiopathy).

NL יכול להיות מזורז על ידי טראומה מקומית, אם כי זה קורה לעיתים קרובות ללא כל פציעה.<ref name="Greenberg2005"></ref>

== אבחון ==
מיקרוסקופ המראה necrobiosis lipoidica בביופסיית אגרוף
NL מאובחנת על ידי ביופסיה עורית, המדגימה חדירת תאי דלקת מעורבים שטחיים ועמוקים של תאים דלקתיים מעורבים (כולל לימפוציטים, תאי פלזמה, היסטיוציטים חד-גרעיניים ורב-גרעיניים ואאוזינופילים) בדרמיס ובתת-עור, כמו גם דלקת כלי דם נמקית עם נמק ונקרוביוזיס סמוכים של מבנים אדנקס. אזורים של נקרוביוזיס הם לרוב נרחבים יותר ומוגדרים פחות טוב מאשר בגרנולומה אנולרה. נוכחות של שומנים באזורים נקרוביוטיים עשויה להיות מודגמת על ידי כתמי סידן. שסעי כולסטרול, פיברין עשויים להיות נוכחים גם באזורים של נקרוביוזיס. בהתאם לחומרת הנקרוביוזיס, סוגי תאים מסוימים עשויים להיות דומיננטיים יותר. כאשר הנגע נמצא בשלבים המוקדמים שלו, נויטרופילים עשויים להיות נוכחים, בעוד שבשלבים מאוחרים יותר של התפתחות הלימפוציטים וההיסטיוציטים עשויים להיות דומיננטיים יותר.

== טיפול ==
אין תרופה מוגדרת בבירור לנקרוביוזיס.<ref name="NLD">[http://www.aocd.org/skin/dermatologic_diseases/necrobiosis_lipoid.html AOCD Website]</ref> ניתן לטפל ב-NLD באמצעות טיפול PUVA (פסוראלן+UVA=Ultraviolet light therapy), טיפול פוטודינמי (Photodynamic therapy) ושליטה טיפולית משופרת. 

על אף שישנן כמה טכניקות שניתן להשתמש בהן כדי להפחית את סימני הנמק, כגון מינון נמוך של אספירין דרך הפה, קרם סטרואידים או הזרקה לאזור הפגוע, תהליך זה עשוי להיות יעיל רק עבור אחוז קטן מהמטופלים.

== ראו גם ==
* דרמדרום סוכרתי
* רשימת מצבי עור

== קישורים חיצוניים ==

* [https://www.nlm.nih.gov/medlineplus/ency/imagepages/1977.htm מידע ותמונה ב-NIH]

== הערות שוליים ==

קטגוריה:סוכרת
סלאבים מערביים

בירוק: סלאבים מערביים, באפור כהה: שאר הסלאבים
סלאבים מערביים הם עם סלאבי הדוברים את השפות הסלאביות המערביות. הם נפרדו משאר הסלאבים בסביבות המאה ה-7, והתרכזו בעיקר במרכז אירופה במדינות פולין, צ'כיה וסלובקיה.

כיום, הסלאבים המערביים הם הפולנים, הצ'כים, הסלובקים והסורבים. רוב הסלאבים המערביים הם נוצרים קתולים, הם אימצו את האלפבית הלטיני וקרובים יותר למערב אירופה מאשר הסלאבים המזרחיים, שדתם היא נצרות אורתודוקסית ואימצו את האלפבית הקירילי.

==ראו גם==
* רוס של קייב – הייתה ישות פוליטית סלאבית מזרחית, שטחיה נמצאים בימינו בתחומי אוקראינה, בלארוס ורוסיה
* סלאבים מזרחיים - רוסים, אוקראינים ובלארוסים
* יוגוסלביה (איחודי עמים סלאבים דרומיים )

==קישורים חיצוניים==

*
קטגוריה:עמים קדומים
קטגוריה:פולין: היסטוריה
קטגוריה:צ'כיה: היסטוריה
קטגוריה:סלובקיה: היסטוריה
פסל דוד בן-גוריון בחוף תל אביב

פסל דוד בן-גוריון על חוף ימה של תל אביב
פסל דוד בן-גוריון בחוף תל אביב מוצב בחוף הים בעיר תל אביב בין חוף בוגרשוב לחוף פרישמן. הפסל עוצב בהשראת התמונה המפורסמת שבה עומד דוד בן-גוריון על הראש.

==הפסל==
דמותו של בן-גוריון הלבוש בגד ים ורעמת שערו המודגשת, עומד על הראש. משה פלדנקרייז ממציא שיטת פלדנקרייז, שאחד מתלמידיו היה דוד בן-גוריון, הכשיר את ראש הממשלה לעמוד על הראש כחלק מהטיפול.
התמונה המפורסמת שבה נראה בן-גוריון עומד על הראש צולמה בשנת 1955. התמונה צולמה על ידי צלם העיתונות פאול גולדמן. עיריית תל אביב היא שיזמה את הקמת והצבת הפסל והצבתו התבצעה על ידי חברת זברה תפאורות ובהפקת אטלינק הפקות. הפסל מוצב על שפת הים וחורשת דקלים נראית ברקע.<ref></ref>

מטרת הקמת הפסל על חוף ימה של תל אביב ובקרבת בית בן-גוריון הייתה לעודד תיירים ומקומיים לבקר בביתו.

ב-15 בספטמבר 2023 הוצת הפסל בידי אלמונים. בהודעה שפרסמה עיריית תל אביב הבטיח ראש העיר רון חולדאי כי הפסל ישוקם ויוצב מחדש. ב-7 בפברואר 2024 הוצב הפסל לאחר השיקום מחדש.<ref></ref>

==הערות שוליים==

קטגוריה:תל אביב-יפו: פסלים
קטגוריה:תל אביב-יפו: יצירות אמנות
קטגוריה:הנצחת דוד בן-גוריון
ח'ליפה אל-חמאדי

ח'ליפה מובארכ ח'לפאן ח'ירי אל-חמאדי (בערבית: خليفة مبارك خلفان خيري الحمادي, בתעתיק מדויק: ח'ליפה מבארכ ח'לפאן ח'ירי אלחמאדי; נולד ב-7 בנובמבר 1998 באבו דאבי שבאיחוד האמירויות הערביות) הוא כדורגלן אמירתי המשחק בעמדת הבלם בקבוצת אל-ג'זירה מליגת העל של איחוד האמירויות הערביות ובנבחרת איחוד האמירויות.

== קריירת מועדונים ==
אל-חמאדי גדל במחלקת הנוער של אל-ג'זירה, והחל לשחק בקבוצה הבוגרת של המועדון בשנת 2019. בשש העונות הראשונות שלו במועדון ערך 119 הופעות ליגה, בהן הבקיע ששה שערים.

== קריירה בינלאומית ==
אל-חמאדי נכלל בסגל נבחרת איחוד האמירויות הערביות לטורניר גביע אסיה 2019, על אף שלא שיחק במדי הנבחרת לפני כן. ב-25 בינואר 2019 ערך את הופעת הבכורה שלו בנבחרת, בניצחון 0–1 על נבחרת אוסטרליה במסגרת שלב רבע הגמר של הטורניר.

נכלל בסגל נבחרת איחוד האמירויות הערביות לטורניר גביע אסיה 2023.

== תארים ==
;אל-ג'זירה
* אליפות איחוד האמירויות הערביות (1): 2020/2021
* הסופר קאפ של איחוד האמירויות הערביות (1): 2021/2022

== קישורים חיצוניים ==

== הערות שוליים ==

קטגוריה:כדורגלנים אמירתים
קטגוריה:בלמי כדורגל אמירתים
קטגוריה:כדורגלני אל-ג'זירה (אבו דאבי)
קטגוריה:כדורגלני נבחרת איחוד האמירויות הערביות
קטגוריה:כדורגלני גביע אסיה 2019
קטגוריה:כדורגלני גביע אסיה 2023
קטגוריה:אמירתים שנולדו ב-1998
ח'לפאן מובארכ

ח'לפאן מובארכ ח'לפאן עביד א-רזי א-שאמסי (בערבית: خلفان مبارك خلفان عبيد الرزي الشامسي, בתעתיק מדויק: ח'לפאן מבארכ ח'לפאן עביד אלרזי אלשאמסי; נולד ב-9 במאי 1995 בעג'מאן שבאיחוד האמירויות הערביות) הוא כדורגלן אמירתי המשחק בעמדת קשר הכנף בקבוצת אל-ג'זירה מליגת העל של איחוד האמירויות הערביות ובנבחרת איחוד האמירויות.

== קריירת מועדונים ==
מובארכ גדל במחלקות הנוער של עג'מאן ואל-אהלי דובאי. בעונת ערך הופעה אחת במדי הקבוצה הבוגרת של אל-אהלי דובאי במסגרת ליגת העל של איחוד האמירויות הערביות.

ב-12 ביולי 2013 חתם מובארכ באל-ג'זירה מליגת העל של איחוד האמירויות הערביות.

== קריירה בינלאומית ==
ב-3 ביוני 2016 ערך מובארכ את הופעת הבכורה שלו בנבחרת איחוד האמירויות הערביות, בהפסד 3-1 לנבחרת ירדן במשחק ידידות.

הוא נכלל בסגל הנבחרת לטורניר גביע אסיה 2019, וערך ארבע הופעות בטורניר. ב-10 בינואר 2019 הבקיע את שער הבכורה שלו בנבחרת, בניצחון 2-0 על נבחרת הודו בשלב הבתים של הטורניר.

== תארים ==
;אל-ג'זירה
* אליפות איחוד האמירויות הערביות (2): 2016/2017, 2020/2021
* הסופר קאפ של איחוד האמירויות הערביות (1): 2021/2022
* גביע הנשיא של איחוד האמירויות הערביות (2): 2012/2013, 2016

== קישורים חיצוניים ==

== הערות שוליים ==

קטגוריה:כדורגלנים אמירתים
קטגוריה:קשרי כדורגל אמירתים
קטגוריה:כדורגלני שבאב אל-אהלי דובאי
קטגוריה:כדורגלני אל-ג'זירה (אבו דאבי)
קטגוריה:כדורגלני נבחרת איחוד האמירויות הערביות
קטגוריה:כדורגלני גביע אסיה 2019
קטגוריה:אמירתים שנולדו ב-1995
טיפול פוטודינמי

פוטופרין) אשר נספג באופן מועדף על ידי תאים סרטניים. במהלך הטיפול, הקרן היוצאת מהסיב ממוקמת ליד הגידול ומתופעלת על ידי המנתח בצורה מתאימה, כך האור מפעיל חומרים המסוגלים להרוג רק את התאים הסרטניים עם פגיעה מינימלית בסביבה.]]
טיפול פוטודינמי (באנגלית: Photodynamic therapy-PDT) הוא טיפול בסרטן הכולל שלושה מרכיבי מפתח: חומר רגיש לאור, אור ו"חמצן רקמות".

== היסטוריה ==
PDT נבדק לטיפול בפסוריאזיס ואקנה, ומאושר לטיפול בצורות שונות של מקולופתיה ניוונית (המונח מקולופתיה מזהה שורה שלמה של מחלות עיניים שעלולות להשפיע על המקולה: המקולה היא חלק מהעין הממוקמת במרכז הרשתית ואחראית לראייה ברורה ומפורטת). הרופא הגרמני פרידריך מאייר-בץ ביצע את המחקרים הראשונים על מטופלים אנושיים בשנת 1913 עם מה שהיה ידוע בתחילה כטיפול פוטוגרפי (FRT) תוך שימוש בפורפירין (Porphyrin) כחומר רגיש לאור. מאייר-בץ חווה את ההשפעות של המטופורפירין -FRT על העור שלו. תומאס דוהרטי ממרכז הסרטן ברוזוול פארק, כמו אחרים ברחבי העולם, הפך לתומך ומחנך בולט של PDT.

== הטכנולוגיה ==
PDT הבשיל כטכנולוגיה רפואית בת קיימא בסביבות שנות ה-80 במוסדות שונים ברחבי העולם. החולים הראשונים טופלו במרכז הסרטן המקיף ברוזוול פארק, בבית החולים לילדים בלוס אנג'לס, (Roswell Park Comprehensive Cancer Center) בבית החולים המחוזי של לוס אנג'לס ובמרפאות ובתי חולים נוספים בארצות הברית ובמדינות אחרות. אבל ג'ון טות' (Toth), מנהל Cooper Medical Devices Corp/Cooper Lasersonics, היה אחראי ללייזרי הארגון הקליניים הראשונים, שבזכותם הוכרה ההשפעה הכימית-פוטודינמית של הטיפול. Toth כתב את הדו"ח התפעולי הראשון של PDT וכינה אותו "טיפול פוטודינמי" כדי לתמוך טוב יותר במאמצים להכין עשרה אתרים קליניים ביפן, שבהם למונח "קרינה" היו קונוטציות שליליות. PDT זכה להתעניינות רבה עוד יותר כתוצאה מהמאמצים של תומאס דהרטי להרחיב את הניסויים הקליניים והקמת "האגודה הבינלאומית לפוטודינמיקה" ב-1986 (International Photodynamic Association).

== קישורים חיצוניים ==

* [https://web.archive.org/web/20080322230940/http://www.pms.ac.uk/ipa/index.php International Photodynamic Association]

קטגוריה:פוטוכימיה
קטגוריה:טיפול בסרטן
Believe (שיר של לני קרביץ)

"Believe" (בעברית: "להאמין") הוא שיר של הזמר האמריקאי לני קרביץ, שהוצא לאור על ידי וירג'ין רקורדס ב-10 במאי 1993 כסינגל השני מאלבומו השלישי "Are You Gonna Go My Way" משנת 1993. זוהי בלדת רוק עם תזמור כלי מיתר, והיא נכתבה, עובדה והופקה על ידי לני קרביץ, כאשר גם הנרי הירש תרם לתזמור ולהלחנה. מילות השיר נוגעות למי שיכול להשיג חופש ו"חסד נצחי" אם הוא מאמין בעצמו ומאמין באלוהים. "Believe" היה השיר הראשון מהאלבום שיצא כסינגל מסחרי והגיע למצעד בארצות הברית, שם הגיע למקום ה-60 בבילבורד הוט 100. השיר זכה להצלחה גדולה יותר בעולם, והגיע למקום הראשון באיסלנד, ולטופ 10 באוסטרליה, קנדה וניו זילנד.

==קליטה ביקורתית==
כמו חלק גדול מהחומרים הקודמים של קרביץ והאלבום Are You Gonna Go My Way, המבקרים ציינו את השפעותיו המוזיקליות, כאשר סקוט פולסון-בריאנט מהרולינג סטון הצביע על הדמיון ב"קודה עמוסת המיתרים" שלו לבין השיר של דרק והדומינוס Layla משנת 1971. לארי פליק מהבילבורד הרגיש שהרצועה "עושה מעברים קלים בין סגנונות, מבלדת פופ מתנדנדת לפסיכדליה טיפולית והיא נבנית לסיומת מפוארת." בכתיבה לשיקגו טריביון, פטריק קמפרט השווה את הסאונד של השיר, יחד עם זה של רצועת האלבום "Just Be a Woman", ליצירותיהם של הביטלס. בפרשנות השבועית שלו למצעד הבריטי, ג'יימס מאסטרטון כתב כי "השיר הביטלסקי (בסגנון של הביטלס) [מהנהן בראשו] בכיוון של I Am the Walrus יחד עם מקהלה המנונית." המגזין הפאן-אירופאי מוזיקה & מדיה ציין "פעמוני הכנסייה מצלצלים באוטרו... קרביץ רואה את האור ברצועה המשובחת מאלבומו הנוכחי. עם הבלדה מלאת הנשמה הזו, הוא יהיה המשיח לפורמטים רבים." בביקורות רטרוספקטיביות על האלבום, במגזין האוסטרלי המקוון "Renowned for Sound" אמרו כי הרצועה "עדיין נשמעת רלוונטית היום", וקראו לשיר "בלדת רוק מרוממת" והריעו ל"שירה מרשימה ופזמון מלא בכינורות [שזה] נעים מאוד לאוזן." בביקורת על מהדורת הדלוקס של האלבום עבור The Morton Report, צ'אז ליפ כינה אותו "להיט רוק רדיו" ו"אחד ממספרי הייצור הגדולים ביותר עם תמזור מפואר ושירה מובילה בשלבים. זוהי פנינה מעוררת השראה."

==הקליפ==
הקליפ הנלווה ל"Believe" בוים על ידי הבמאי הצרפתי מישל גונדרי, עם אפקטים חזותיים שנתרמו על ידי החברה הצרפתית "BUF Compagnie". זהו הומאז' לסרטו של סטנלי קובריק משנת 1968 2001: אודיסיאה בחלל, כאשר מכון הקולנוע הגרמני כינה אותו "די קרוב" למראה הסרט המקורי. "Believe" פורסם מאוחר יותר בYoutube במאי 2011, והניב יותר מ-6.6 מיליון צפיות נכון לספטמבר 2021.

==קרדיטים==
*לני קרביץ - שירה מובילה וקולות רקע, גיטרה בס, תופים, הפקה.
*הנרי הירש - פסנתר אלקטרוני Wurlitzer, תכנון, מיקסינג.
*קרייג רוס - גיטרה חשמלית ואקוסטית.
*מיכאל האטנר - קרן יער.
*אריק דלנט - כינור.
*סוי קים - כינור.
*רוברט לורנס - כינור.
*שרה אדמס - ויולה.
*ליו-וון טינג - ויולה.
*אלן וור - צ'לו.
*פרנק מרפי - צ'לו.
*קרולין דייוויס פרייר - קונטרבס.

==מיקומי שיא==

== נתוני מכירות ==
{| class="wikitable sortable"
!אזור
!תואר
!מכירות
|-
!אוסטרליה (ARIA)
|זהב
|35,000
|}

==קישורים חיצוניים==

==הערות שוליים==

קטגוריה:שירי 1993
קטגוריה:סינגלים מ-1993
קטגוריה:שירים באנגלית
קטגוריה:בלדות משנות ה-1990
קטגוריה:בלדות רוק
קטגוריה:סינגלים שהגיעו למקום הראשון באיסלנד
קטגוריה:סינגלים בהוצאת וירג'ין רקורדס
And I Love Her

"And I Love Her" (בעברית: "ואני אוהב אותה") הוא שיר של להקת הרוק הבריטית הביטלס, ונכתב בעיקר על ידי פול מקרטני וניתן קרדיט כלנון-מקרטני. זהו הרצועה החמישית באלבומם הבריטי השלישי A Hard Day's Night והוא יצא לאור ב-20 ביולי 1964, יחד עם "If I Fell", כסינגל שיצא על ידי חברת התקליטים קפיטול רקורדס בארצות הברית, והגיע למקום ה-12 בבילבורד הוט 100.

הביטלס ביצעו את "And I Love Her" רק פעם אחת מחוץ לאולפני EMI, ב-14 ביולי 1964 הם השמיעו אותו במהדורה של תוכנית הרדיו "טופ גיר" של ה-BBC, ששודרה יומיים לאחר מכן. "And I Love Her" זכה לגרסאות כיסוי על ידי מגוון אמנים, ביניהם אסתר פיליפס, קורט קוביין וקליף ריצ'רד.

== הקלטה ==
הסשנים הוקלטו על ידי הביטלס במשך שלושה ימים, באולפני אבי רוד, הופקו על ידי ג'ורג' מרטין והונדסו על ידי נורמן סמית'. המהנדס השני היה ריצ'רד לנגהם.

העבודה החלה בשעה 14:30 ביום שלישי, 25 בפברואר 1964 (יום הולדתו ה-21 של ג'ורג' האריסון) ליום הראשון של הסשנים לפסקול הסרט A Hard Day's Night ולאלבום הנלווה. נרשמו שני טייקים. טייק 1 לא הושלם, אבל טייק 2 הושלם. עם זאת, הביטלס החליטו שיש צורך בנגיעה קלילה יותר. טייק 2 שוחרר בסופו של דבר ב-Anthology 1 בשנת 1995. גרסה זו חסרה את האמצע-שמונה.

למחרת, יום רביעי 26 בפברואר, בוצעו 17 טייקים נוספים בסשן שנמשך בין השעות 7:00 - 10:00. למרות שסטאר החליף את התופים שלו בתופי בונגו וקלאווה באמצע הסשן, הם עדיין לא היו מאושרים. במהלך הפגישה הזו הם עצרו להפסקת תה ולכתיבה. קטע קצר של טייק 11 נשמע בכתוביות הסיום של פרק 8 של Anthology, שם פול שר "ואם היית רואה את האהבה שלי, הייתי אוהב אותה גם..." לפני שהטייק מתקלקל.

שני טייקים נוספים (טייקים 20 ו-21) תועדו בבוקר יום חמישי, 27 בפברואר, החל מהשעה 10:00 בבוקר. טייק 20 ראה את השיר הבסיסי מונח, בעוד טייק 21 היה אוברדאב של השירה הכפולה של מקרטני והקלאווה של סטאר.

== קרדיטים ==
* פול מקרטני - שירה, גיטרת בס
* ג'ון לנון - גיטרת קצב אקוסטית
* ג'ורג' האריסון - גיטרה קלאסית מובילה
* רינגו סטאר – בונגו, קלאווה
* ג'ורג' מרטין - מפיק

== הגרסה של קורט קוביין ==
בשנת 2015 התגלתה גרסת סולו של סולן נירוונה קורט קוביין, ולאחר מכן נעשה בה שימוש בסרט הביוגרפי שלו, Kurt Cobain: Montage of Heck. הוא יצא גם באלבום הפסקול Montage of Heck: The Home Recordings וכן בסינגל ויניל בגודל 7 אינץ'.
== קישורים חיצוניים ==

קטגוריה:שירי 1964
קטגוריה:סינגלים מ-1964
קטגוריה:סינגלים מ-2015
קטגוריה:שירי הביטלס
קטגוריה:שירים באנגלית
קטגוריה:בלדות משנות ה-1960
קטגוריה:בלדות פופ
קטגוריה:שירי פולק רוק
קטגוריה:סינגלים בהוצאת קפיטול רקורדס
מועין (זמר)

נסרוללה מועין נג'אפבאדי (בפרסית: نصرالله معین; נולד ב-19 בינואר 1952), הידוע תחת שם הבמה מועין (בפרסית: معین; באנגלית: Moein), הוא זמר פופ איראני. בגיל 18 הוא החל את הקריירה שלו במוזיקה ובשירה. הסינגל "Yeki Ra Doost Midaram", שפורסם ב-1979, זכה להצלחה רבה והפך אותו למפורסם. לאחר המהפכה האיראנית היגר מועין לארצות הברית, כתוצאה מהטלת הגבלות על פעילי מוזיקה. שם המשיך את הקריירה שלו עם יציאת אלבומו הרשמי הראשון בשם "Miparstam".

== תחילת חייו וקריירה ==
מועין נולד בנג'פאבאד, עיר במחוז איספהאן שבאיראן, למשפחה דתית ממעמד הביניים. מאז ילדותו מועין התעניין במוזיקה. מועין החל את הקריירה שלו בגיל 18. מועין הוציא את השיר הראשון שלו ב-1979 בטהראן עם הכותרת "Yeki Ra Doost Midaram".<ref></ref>

הוא החל את הקריירה האמנותית שלו כזמר ברדיו והוציא מספר אלבומים לפני שהוציא לאור ב-1983 את האלבום "Miparastam", שזכה לתשומת לב רבה באיראן. בשנים האחרונות, מועין זכה להערכה רבה באיראן והוא ניגן בקונצרטים ברחבי העולם. למועין יש מיומנות בהצגת יצירות רומנטיות ועצובות, שקשורה לצריבה ולעצב החבוי בקולו.

== חיים אישיים ==
בגיל 38 הוא התחתן עם ספרדייה. שנתיים לאחר מכן נולד ילדו הראשון.<ref></ref>

מועין נפרד מאשתו וחי לבד במשך זמן מה. הוא התחתן בפעם השנייה. אשתו השנייה היא איראנית בשם פנתיאה, איתה יש לו בת.

מועין הוא כיום תושב אמריקה ומתגורר באנסינו, לוס אנג'לס.

==קישורים חיצוניים==
* 
*

==הערות שוליים==

קטגוריה:זמרים איראנים
קטגוריה:מהגרים מאיראן לארצות הברית
קטגוריה:אמריקאים שנולדו ב-1951
טיפול באור על-סגול

פוטותרפיה UVB או PUVA Booth
 טיפול באור על-סגול או פוטותרפיה על-סגול (באנגלית: Ultraviolet light therapy) הוא טיפול בפסוריאזיס, הפרעת עור אטופית, ויטיליגו ומחלות עור אחרות.

== טיפולים ==
=== סוגים ===
ישנם שני טיפולים עיקריים: UVB שהוא הנפוץ ביותר ו-PUVA.

ישנם ארבעה סוגי מנורות UVB לפי פליטת אורך גל:
* Fluorescnt Broad-Band הפולטות 280–330 ננומטר
* Fluorescent Narrow-Band הפולטות 312 ננומטר
* Excimer שפולטת 308 ננומטר
* LED שפולטת 290–300 ננומטר

PUVA פירושו UVA + פסוראלן, הוא טיפול באור על-סגול למחלות עור רבות כמו ויטיליגו, גרב, פסוריאזיס, מחלת השתל נגד המאכסן, mycosis fungoides, parapsoriasis, לימפומת תא T תוך שימוש בהשפעות הרגישות של התרכובת. הטיפול מורכב מהקרנה של העור באור העל-סגול UVA ממנורת פלואורסצנט או מנורות LED.

מיטות שיזוף משמשות גם הן לטיפול דרמטולוגי במצבי עור קוסמטיים (כגון פסוריאזיס, אקנה, אקזמה וויטיליגו) וגם במכוני שיזוף מקורים לשיזוף קוסמטי.

=== שיטות ===
משטרי טיפול טיפוסיים כוללים חשיפה קצרה לקרני UVB 3 עד 5 פעמים בשבוע בבית חולים או במרפאה, וייתכן שיידרשו פגישות חוזרות לפני שניתן יהיה להבחין בתוצאות. כמעט כל המצבים המגיבים לאור UVB הם בעיות כרוניות, ולכן נדרש טיפול מתמשך כדי להגיב לבעיות אלו. מערכות UVB ביתיות הן פתרונות נפוצים למי שמצבו מגיב לטיפול. מערכות ביתיות מאפשרות למטופלים לטפל בעצמם כל יומיים (משטר הטיפול האידיאלי עבור רובם) ללא הנסיעות התכופות והיקרות למשרד/מרפאה ובחזרה, בעיקר כאשר השטח הדרוש לטיפול הוא קטן ומחיר המנורה נמוך.
ממוזער

== תופעות לוואי ==
תופעות הלוואי עשויות לכלול גירוד ואדמומיות בעור עקב חשיפה ל-UVB ואולי גם כוויות שמש, אם המטופלים אינם ממזערים את החשיפה לקרני UV טבעיות במהלך ימי הטיפול. קטרקט עלול להתפתח לעיתים קרובות אם העיניים אינן מוגנות מחשיפה לאור UV. נכון להיום, אין קשר בין עלייה בסיכון של חולה לסרטן העור לבין שימוש נכון בפוטותרפיה מסוג UVB פס צר.<ref>
</ref> <ref>
</ref> "שימוש נכון" מוגדר בדרך כלל כהגעה ל"מינון תת-אריתמי" (SED), הכמות המקסימלית של UVB שהעור של המטופל יכול לקבל מבלי להישרף. ניתן לטפל בגידולים פטרייתיים מסוימים מתחת לציפורן הרגליים באמצעות אורך גל ספציפי של UV המוקרן מ-LED בעוצמה גבוהה (דיודה פולטת אור) ויכולים להיות בטוחים יותר מתרופות סיסטמיות מסורתיות.

== ראו גם ==
* שיזוף בתוך הבית
* פוטותרפיה
== הערות שוליים ==

קטגוריה:עור
קטגוריה:דלקות עור וגרב
קטגוריה:טיפולים רפואיים
אל-עיג'ליה בנת אל-ע'יגלי

אל-איג'ליתו בינתו אל-איג'לי (בערבית العجلية بنت العجلي) הייתה בונת אצטרולבים שחיה במאה ה-10 לספירה בעיר חלב, סוריה של היום. בספרות העממית המודרנית היא מוכרת כמריאם אל אצטרולביה (מרים האצטרולבית, בערבית مريم الأسطرلابية), אך השם הפרטי 'מריאם' אינו מוזכר במקור היחיד על חייה<ref name=":02"></ref>.

== ביוגרפיה ==
לפי איבן אל-נדים , היא הייתה בתו של יצרן אצטרולבים ששמו אל-איג'לי; היא ואביה עבדו והתמחו אצל יצרן אצטרולבים מבגדאד ששמו נסטלוס <ref></ref> .

היא הועסקה על ידי האמיר הראשון של חאלב, סייף אל-דאולה , שמשל בין 944 ל-967. מעבר למידע הזה, לא ידוע עליה דבר. היא ואביה היו מוכרים בכינוי "יצרני אצטרולבים". בזמנה בניית אצטרולבים הייתה מקצוע מוכר מזה זמן רב.

== מורשת ==
האסטרואיד 7060 Al-ʻIjliya שהתגלה על ידי Henry E. Holt במצפה הכוכבים פאלומר בשנת 1990 קרוי על שמה<ref name=":02" />.

היא הייתה מקור השראה לדמות בנובלה 'בינתי' שהתפרסמה ב-2015<ref></ref>, ולדמות בסדרה ויקינגים: ולהאלה בערוץ נטפליקס<ref></ref>. היא צוינה ברשימת "נשים מרשימות בתור הזהב של הציוויליזציה המוסלמית"<ref></ref>.

== הערות שוליים ==

קטגוריה:אסטרונומיות
קטגוריה:נשים במאה ה-10
קטגוריה:אסטרונומים שעל שמם כוכב לכת מינורי
דרמדרום סוכרתי

דרמדרום סוכרתי (באנגלית: Diabetic dermadrome) מהווה קבוצה של מצבים עוריים הנראים בדרך כלל אצל אנשים עם סוכרת עם מחלה ארוכת שנים.<ref name="Andrews"></ref>

התנאים והמחלות הכלולים בקבוצה זו הם:<ref name="Andrews" />  <ref name="Bolognia"></ref>
:* גנגרנה יבשה אקרלי (נמק)
:* קרוטנוזיס (קרוטנוזיס הוא מצב רפואי שפיר והפיך שבו עודף של קרוטנואידים תזונתיים גורם לשינוי בצבע כתום של שכבת העור החיצונית ביותר)
:* דרמופתיה סוכרתית (דרמופתיה סוכרתית היא סוג של נגע עור המשפיע על אנשים הסובלים מסוכרת. זה מתחיל כאפולות קטנות, עגולות היפרפיגמנטיות אטרופיות על השוקיים ומתקדם לנגעי עור עם היפר-פיגמנטים אטרופיים, קטנים, עגולים, אטרופיים)
:* בולה סוכרתית (בולה סוכרתית היא מצב עורי המאופיין בשלפוחית לא דלקתית, ספונטנית וללא כאבים, לעיתים קרובות במיקומים אקריליים כלומר בחלקי גוף היקפיים, כגון רגליים, אצבעות, ידיים, אצבעות, אוזניים או אף, הנראית בחולי סוכרת)
:* כיירו-ארתרופתיה סוכרתית (כיירו-ארתרופתיה סוכרתית, הידועה גם בשם תסמונת יד נוקשה סוכרתית או תסמונת תנועתיות מוגבלת של המפרק, היא מצב עורי המאופיין בעור שעווה, מעובה וניידות מפרקים מוגבלת של הידיים והאצבעות, מה שמוביל להתכווצויות כפיפה)
:* מאלום פרפורנס (זהו כיב ממושך, בדרך כלל ללא כאבים, החודר לעומק או דרך העור, בדרך כלל בכף הרגל - במקרה זה ניתן לכנותו malum perforans pedis)
:* נקרוביוזיס ליפואידיקה
:* ניידות מפרקים מוגבלת נצפית בכ-30% מהאנשים עם סוכרת עם מחלה ארוכת שנים.  
:* סקלרדמה (סקלרדמה היא מחלת עור נדירה המגבילה את עצמה המוגדרת על ידי עיבוי והתקשחות מתקדמים של העור, בדרך כלל באזורי הגב העליון, הצוואר, הכתפיים והפנים)
:* עור שעווה נצפה בערך ב-50%.<ref name="Andrews" /> (עור שעווה הוא מצב עורי הנצפה בכ-50% מחולי סוכרת עם מחלה ארוכת שנים)

== ראו גם ==
* רשימת מצבי עור

==קישורים חיצוניים==

== הערות שוליים ==

קטגוריה:עור
קטגוריה:סוכרת
עדינה פורת

עדינה פורת (נולדה ב-1927) היא שופטת בית הדין הארצי לעבודה בדימוס.
== חייה ==
נולדה לד"ר משה אופיר (זולוטרבסקי) ד"ר לאה אופיר, מחנכת, סופרת וביתו של הרב שמואל שפירא ממייסדי המושבה מסילה חדשה ליד איסטנבול. בילדותה יצאה המשפחה לצורך לימודי האם בפקולטה לספרות עמי המזרח בקושטא. המשפחה שבה ארצה בשנת 1934. לימים שימש אביה כמושל הצבאי של יפו.

בשנת 1945 סיימה את לימודיה התיכוניים בגימנסיה העברית הרצליה. בשנים 1948–1949 שירתה בצה"ל כקריינית. בשנת 1953 סיימה בהצטיינות לימודי משפטים באוניברסיטה העברית בירושלים, בשנים 1953–1954 התמחתה בבית המשפט המחוזי בתל אביב ולאחר מכן הוסמכה כעורכת דין.

בשנת 1955 שימשה כיועצת המשפטית של מועצת פועלי תל אביב בהסתדרות. בשנים 1955–1959 עבדה בביקורת במשרד מבקר המדינה, ולאחר מכן עד שנת 1973 עבדה כעורכת דין עצמאית. החל משנת 1974 כיהנה כרשמת בבית הדין האזורי לעבודה בתל אביב, וב-1975 מונתה לשופטת בבית הדין. ביולי 1990 מונתה לתפקיד סגנית שופט ראשי בבית הדין, ובנובמבר 1991 לשופטת ראשית. באפריל 1992 מונתה לשופטת בבית הדין הארצי לעבודה. ב-5 בפברואר 1995 פרשה לגמלאות.

לאחר פרישתה שימשה כיו"ר ועדת הבחירות של ארגון המורים. ב-2002 מונתה לעמוד בראש בין דין פנימי לעבירות משמעת שהוקם בחברת בזק. בשנת 2004 מונתה כבוררת מוסכמת בין חברת תדירן מערכות להסתדרות בנוגע לפיטוריהם של 70 עובדים קבועים בחברה.

בעלה, חיים פורת, ממנו התאלמנה ב-2023, היה אף הוא שופט אשר כיהן כסגן נשיא בית המשפט המחוזי בתל אביב. בנה אריאל פורת הוא נשיא אוניברסיטת תל אביב.

==קישורים חיצוניים==
*[https://judgescv.court.gov.il/a18384ba-645e-e811-8105-0050568a6817עדינה-פורת עדינה פורת] באתר הרשות השופטת

==הערות שוליים==

קטגוריה:שופטי בית הדין הארצי לעבודה
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:ישראליות שנולדו ב-1927
קטגוריה:ישראלים שנולדו ב-1927
קטגוריה:נשיאי בתי הדין האזוריים לעבודה
ונסה הגלמאייר

ונסה הגלמאייר (בגרמנית: Vanessa Hegelmaier; נולדה ב-18 ביוני 1987) היא דוגמנית גרמנייה.

==ביוגרפיה==
הגלמאייר נולדה בסקסוניה התחתונה, היא למדה מתמטיקה באוניברסיטת בילפלד. 

חברים שלה רשמו אותה ללא ידיעתה לתוכנית הטופ מודל הבאה של גרמניה, בפרק השני התקבלה להיות אחת מנבחרת התוכנית, עקב אופייה השקט היא קיבלה באופן יחסי פחות זמן מסך, במסגרת התוכנית הייתה נסיעה של כל המתמודדות לאוסטרליה אך עקב מצבה הרפואי לא יכלה לנסוע, לאחר מכן פרשה מן התוכנית.

לאחר התוכנית היא חזרה ללימודיה עד שחתמה על חוזה עם סוכנות דוגמנות בהמבורג, ב-2010 החלה לעבוד כדוגמנית מסלול בבירות האופנה ניו יורק, לונדון ופריז, היא גם הופיעה במגזינים כמו Elle וקוסמופוליטן, היא עבדה עם מותגי אופנה שונים ובין היתר עם חברת העיצוב הגרמנית "Escada".

==קישורים חיצוניים==

* 

קטגוריה:גרמניות שנולדו ב-1987
קטגוריה:דוגמניות גרמניות
קטגוריה:מתחרות הטופ מודל הבאה של גרמניה
פול ריד

פול ריד (באנגלית: Paul Reed; נולד ב-14 ביוני 1999) הוא כדורסלן אמריקאי המשחק בקבוצת פילדלפיה 76' מליגת ה-NBA, בעמדות הפאוור פורוורד והסנטר.

==קריירת מכללות==
ריד נולד בעיר אורלנדו שבפלורידה, ובין השנים 2017–2020 למד באוניברסיטת דה פול אשר בשיקגו, אילינוי. בעונתו האחרונה בקבוצת האוניברסיטה העמיד ממוצעים של 15.1 נקודות, 10.7 ריבאונדים ו-2.6 חסימות למשחק, ונבחר לחמישיית העונה של מחוז Big East.

==קריירה ב-NBA==
===פילדלפיה 76'===
ריד נבחר בבחירה ה-58 של דראפט ה-NBA{{כ}} 2020, על ידי פילדלפיה 76'. בעונת הרוקי שלו מיעט לשחק ב-NBA, אך שותף ב-15 משחקים בליגת הפיתוח של ה-NBA עם קבוצת הבת של פילדלפיה – דלאוור בלו קואוטס – וזכה הן בתואר ה-MVP של העונה והן בתואר רוקי העונה, לאחר שרשם ממוצעים של 22.3 נקודות ו-11.9 ריבאונדים למשחק. בעונת שותף ב-69 משחקי NBA, וקלע 4.2 נקודות בממוצע למשחק כמחליפו מהספסל של ג'ואל אמביד.

ביולי 2023 חתם ביוטה ג'אז על הצעת חוזה ל-3 עונות עבור כ-23 מיליון דולר, אולם הסיקסרס השוו הצעה זו והשאירו את ריד בפילדלפיה.

==סטטיסטיקות הקריירה==		
===בעונה הסדירה של ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| פילדלפיה	|| 26 || 0 || 6.8 || 0.538 || 0.000 || 0.500 || 2.3 || 0.5 || 0.4 || 0.5 || 3.4
|- style="background-color: #EFEFEF;"		
| 	|| פילדלפיה	|| 38 || 2 || 7.9 || 0.563 || 0.250 || 0.429 || 2.4 || 0.4 || 0.9 || 0.4 || 3.1
|-		
| 	|| פילדלפיה	|| 69 || 2 || 10.9 || 0.593 || 0.167 || 0.745 || 3.8 || 0.4 || 0.7 || 0.7 || 4.2
|- style="background-color:#80BFFF; font-weight:bold;"		
| קריירה || 		|| 133 || 4 || 9.3 || 0.574 || 0.150 || 0.658 || 3.1 || 0.4 || 0.7 || 0.6 || 3.7
|}

===בפלייאוף ה-NBA===		
{| class="wikitable sortable" style="font-size:95%; text-align:right;"		
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות		
|-		
| 	|| פילדלפיה	|| 3 || 0 || 3.7 || 0.500 || 0.000 || 0.000 || 2.7 || 0.0 || 0.0 || 0.3 || 1.3
|- style="background-color: #EFEFEF;"		
| 	|| פילדלפיה	|| 12 || 0 || 11.7 || 0.528 || 0.667 || 0.571 || 3.8 || 0.8 || 0.8 || 0.5 || 3.7
|-		
| 	|| פילדלפיה	|| 11 || 2 || 14.3 || 0.579 || 0.000 || 1.000 || 5.5 || 0.6 || 0.5 || 0.4 || 4.6
|- style="background-color:#80BFFF; font-weight:bold;"		
| קריירה || 		|| 26 || 2 || 11.8 || 0.551 || 0.667 || 0.786 || 4.4 || 0.7 || 0.6 || 0.4 || 3.8
|}

==קישורים חיצוניים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:פלורידה: כדורסלנים
קטגוריה:כדורסלני אוניברסיטת דה פול
קטגוריה:כדורסלני פילדלפיה 76'
קטגוריה:כדורסלני דלאוור 87'
קטגוריה:בחירות דראפט של פילדלפיה 76'
קטגוריה:אמריקאים שנולדו ב-1999
מבצע מסלול בטוח

מבצע מסלול בטוח היא תוכנית חירום לאומית רב־שנתית למיגור הפשיעה והאלימות בחברה הערבית, אשר התקבלה בהחלטת ממשלה מאוקטובר 2021. בראש צוות מתכלל של התוכנית עמד יואב סגלוביץ, סגן השר לביטחון פנים<ref name=":0" /><ref name=":1" />. 

== ראשית הדרך ==
החלטת ממשלה 549 שהתקבלה באוקטובר 2021 הוציאה מהכוח אל הפועל את ההחלטה על יציאה למבצע "מסלול בטוח". בהחלטה זו נקבעה התוכנית לתקופה של חצי שנה. בהמשך הוארכה התוכנית עד סוף שנת 2022.

ביישום התוכנית לקחו חלק כל מחוזות משטרת ישראל, יחידת להב 433, משמר הגבול, חטיבת התביעות, אגפי החקירות, המבצעים והתנועה, אגף סיכול הפשיעה במגזר הערבי והייעוץ המשפטי של המשטרה. בנוסף על כך, בוצע שיתוף פעולה עם רשות המסים, שירות הביטחון הכללי, משרד המשפטים, נציגי הייעוץ המשפטי לממשלה ופרקליטות המדינה<ref name=":0"></ref>.

== השתלשלות המבצע ותוצאותיו ==
בתחילת המבצע (עד ינואר 2022), נערכו כ-300 חיפושים ונתפסו על ידי המשטרה ורשויות המס כ-112 כלי רכב (מרביתם רכבי יוקרה בשווי עשרות מיליוני שקלים), מאות אמצעי לחימה ובוצעו 264 מעצרים. עד ה-17 בינואר 2022 הוגשו כבר כ-90 כתבי אישום נגד אישים שהיו יעדים במבצע, כ-15% מהם מזוהים עם ארגוני פשיעה בחברה הערבית<ref></ref>. עד מרץ נתפס ציוד בשווי 128 מיליון ש"ח<ref></ref>.

בנובמבר 2021 אירע אחד מסיכולי הנשק הגדולים בתולדות המדינה עד אז – כ-1,600 שוטרים פשטו על כ-25 יישובים בצפון ועצרו כ-64 חשודים. במסגרת הסיכול נתפסו 40 רובים, 13 אקדחים, שני מקלעים ושני מטעני חבלה<ref></ref>.

במרץ 2022 סוכלה שוב הברחת הנשק הגדולה בתולדות המדינה שכללה עשרות נשקים וסמים בשווי של כשלושה מיליון וחצי שקלים. את ההברחה ביצעו שלושה חשודים מטובא זנגריה.

עד מאי 2022 הוגשו 188 כתבי אישום בעבירת סחיטת באיומים (כ-90% יותר בהשוואה לתקופה המקבילה ב-2021) וחולט ציוד וכסף (כולל רכבי יוקרה, חשבונות בנק, רכוש וכסף מזומן) בשווי 210 מיליון ש"ח מעבריינים שונים<ref name=":1"></ref>.

בשנה שלאחר המבצע (עד דצמבר 2022) פורסם כי במסגרתו בוצעו למעלה מ-2,360 חיפושים, נעצרו כ-3,500 איש והוגשו כמעט 500 כתבי אישום (מתוך 1,422 יעדים שהוגדרו בתחילתו). בנוסף על כך, נתפסו מעל 600 אמצעי לחימה בהם: 206 רובים, 169 אקדחים, 114 רימונים, 49 רובי קרלו 48 מטעני חבלה, 7 פגזי מרגמה ואמצעי לחימה נוספים. חולטו כ-411 כלי רכב ונרשמו 15,016 דו"חות תנועה בשווי מעל 5,885,000 ש"ח. במהלך המבצע חולטו גם 436 ובוצעו 33 הריסות של מבנים לא חוקיים. במהלך המבצע נפתחו 283 תיקי חקירה בתחום האמל"ח הלא חוקי, 28 חקירות הקשורות לדמי חסות, 71 תיקי אלימות, וניתנו 15,441 דו"חות תנועה בפעילות אגף התנועה כחלק מהמבצע. שווי הדו"חות הסתכם ב־9,500,070 שקלים<ref></ref>.

בסיכום של המבצע באמצע 2023 נמסר שהמשטרה הביאה למעצר עד תום ההליכים של 54 מתוך כ-400 יעדים שהוגדרו "מחוללי פשיעה מרכזיים".

== ראו גם ==
* פשיעה בחברה הערבית בישראל

==קישורים חיצוניים==
*ג'רי אלמו-קפיטל ד"ר נורית יכימוביץ כהן ורמי שוורץ, [https://fs.knesset.gov.il/globaldocs/MMM/4da2fd82-b8e8-ed11-8157-005056aac6c3/2_4da2fd82-b8e8-ed11-8157-005056aac6c3_11_20099.pdf פשיעה בחברה הערבית: נתונים ומידע על יישום תוכנית "מסלול בטוח"], הכנסת - מרכז המידע והמחקר, 15 במאי 2023

== הערות שוליים ==

קטגוריה:משטרת ישראל: היסטוריה
קטגוריה:המשרד לביטחון הפנים
קטגוריה:פשע בישראל
קטגוריה:ערביי ישראל
קטגוריה:2021 בישראל
קטגוריה:2022 בישראל
קטגוריה:ממשלת ישראל ה-36
לרוויקיט

לרוויקיט הוא סלע פלוטוני סוג של מונזוניט, והוא הסלע הלאומי של נורווגיה.

הלרוויקיט הוא למעשה סוג של סיאניט, שנקרא על שם העיירה הנורווגית לרוויק, שבסביבתה הוא מצוי.

ייחודו של הסלע הוא צבעו הכהה, המשלב גבישים גדולים בהירים ונוצצים ולכן הוא מבוקש ביותר בתעשיית האריחים. אריחים המיוצרים מלרוויקיט מלוטש, נמכרים בעולם תחת השם המסחרי "blue perl granite" (גרניט פנינה כחולה), למרות שכאמור, אין מדובר בגרניט.

== גאולוגיה ופטרולוגיה ==
הסלע הוא פנריטי ופגמטיטי ומצוי בכמויות משמעותיות רק בשטח שמכונה שדה אוסלו שהוא אזור ברוחב כשבעים קילומטר ובאורך של פחות מחמישים קילומטר. הסלע מכיל בעיקר פלגיוקלז ואורתוקלז אליהם נספחים מינראליים מישנים אופייניים למאגמות פלוטוניות כמו אוליבין ואוגיט. ישנן לעיתים גם כמויות קטנות של קוורץ.

בשנים האחרונות נמצא לרוויקיט גם בדרום אונטריו בקנדה.

== שימוש מסחרי ==
אריחי לרוויקיט ולוחות לרוויקיט הם המוצר הנפוץ ביותר בתעשיית האבן הנורווגית. אריחים אלו מבוקשים לחיפוי מבנים בעיקר בצפון אירופה, וזאת בגלל המראה האופייני של כתמים כסופים על רקע כהה.
אריחי לרוויקיט בחיפוי טרמינל הנוסעים בשדה התעופה שיפהול בהולנד
בקטלוגים של סוחרי האריחים מכונה הלרוויקיט בשם "גרניט פנינה כחולה" למרות שאינו גרניט, אינו כחול ואין לו קשר לפנינים.

==קישורים חיצוניים==

קטגוריה:סלעים פלוטוניים
מלכי אדום

מלכי אדום היו השליטים המונרכיים של ממלכת אדום, ברכס הר שעיר ואזורים רחבים מסביבו.

== שמונת המלכים במקרא ==

בספר בראשית מוזכרים שמונה מלכי אדום שמלכו בתקופה שקדמה למלוך מלך על ישראל, כל אחד ירש את קודמו. אצל חלקם מוזכרת גם עיר מלכותם או מוצאם. המלכים המוזכרים, לפי סדר מלוכתם, הם:<ref></ref>
* בלע בן בעור, ושם עירו "דנהבה".
* יובב בן זרח, נכתב שהוא מבצרה.
* חשם, נכתב שהוא מ"ארץ התימני".
* הדד בן בדד, הוא הכה את מדין ב"שדה מואב", ושם עירו "עוית".
* שמלה, נכתב שהוא מ"משרקה".
* שאול, נכתב שהוא מ"רחבות הנהר".
* בעל־חנן בן עכבור.
* הדר, ושם עירו "פעו", ושם אשתו מהיטבאל.

ייתכן שבלע בן בעור הוא לא אחר מבלעם בן בעור, שלאחר שהגיע מפתור שעל הפרת ניסה להקים לו בית מלוכה באדום.<ref name=":0"></ref> גם המלך שאול מרחֹבות הנהר הגיע כנראה מאזור הפרת, המכונה במקומות רבים במקרא פשוט "הנהר".

== מלכים מהמקורות האשוריים ==
מלכי האימפריה האשורית החדשה מזכירים בכתובותיהם כמה ממלכי אדום שהיו כפופים להם:
* תגלת־פלאסר השלישי הזכיר את קוס־מלך (באשורית: qauš-malaka) כאחד מהמלכים בלבנט שהגישו לו מנחה לפני 729 לפנה"ס.<ref></ref>
* סרגון השני הזכיר פעם אחת שמלך אדום הגיש לאשור אלוהיו מנחה, אך לא הזכיר את שמו.<ref></ref>
* סנחריב הזכיר את איה־רם (באשורית: aya-rāmu) כאחד ממלכי ארץ אמורו שהגישו לו מנחה לאחר מסעו ללבנט ב־701 לפנה"ס.<ref> וכן </ref>
* אסרחדון הזכיר את קוס־גבר (באשורית: qauš-gabri) בין עשרים ושניים מלכי חֿתִי ועבר הנהר שכינס יחד עם מלכי ידננה, ושלח להם להביא לו חומרי בנייה ופסלים גדולים לארמונו בנינוה.<ref></ref> גם אשורבניפל הזכיר מלך זה ברשימת מלכים כמעט זהה בהקשר ובתוכן.<ref>. יש לציין שחלק זה מהמסע הראשון של אשורבניפל לא מופיע בתיאורי המסע המוקדמים, והוא נוסף לאחר שהמלך ערך מחדש את ספרי שנותיו (על כך ראו בעמ' 107).</ref> מלך זה שייכת טביעת חותם מאום אל־ביארה, שתוכנו (עם השלמות) "לקוסגב[ר] / מלך אדם".<ref></ref><ref></ref>

== ראו גם ==
* הדד האדומי
* מלכי יהודה וישראל
* מלכי עמון

==הערות שוליים==

קטגוריה:רשימות שליטים
קטגוריה:אדום
אדום
קטגוריה:המזרח הקרוב הקדום
קטגוריה:שליטים תחת האימפריה האשורית החדשה
מלון Loews Regency

מלון Loews רג'נסי הוא מלון יוקרה הממוקם בלב פארק אווניו, בשכונת אפר איסט סייד של רובע מנהטן בעיר ניו יורק.

הקו האדריכלי של המלון הוא עיצוב אומנותי מסוג הארט דקו האייקוני עם מודרניות. המלון כולל 379 חדרי אירוח, 58 סוויטות, ו-4 חדרי פגישות ואולמות כנסים.

למלון יש מסעדת בר וגריל בשרים יוקרתית, בית קפה אמריקאי, ומכון ספא. המלון בבעלות וניהול רשת Loews.

== אורחים ידועים ==
ראש ממשלת ישראל בנימין נתניהו התארח מספר פעמים במלון בעת ביקורו בניו יורק לקראת אירוע פתיחת העצרת הכללית של האו"ם המתרחש מדי שנה בספטמבר.<ref></ref> ביולי 2017 פורסם כי ב-2012 ערך במלון ראש הממשלה בנימין נתניהו פגישה חשאית עם שר החוץ של איחוד האמירויות הערביות עבדאללה בן זאיד אאל נהיאן. בעת ביקורו בפסגת העצרת השנתית.<ref></ref>

== קישורים חיצונים. ==
* [https://www.loewshotels.com/regency-hotel אתר Loews Regency New York]

== הערות שוליים ==

קטגוריה:ניו יורק: בתי מלון
קטגוריה:ניו יורק: מבנים בסגנון האר דקו
יוסף רייך

יוסף רייך (1902–1979) היה שופט בבית הדין הארצי לעבודה.

נולד ברוזבדוב שבגליציה, פולין בשנת 1902. בשנת 1926 סיים לימודי משפטים באוניברסיטת למברג, ובשנת 1928 קיבל תואר דוקטור במשפטים. בין השנים 1928–1933 עבד כמתמחה בבתי המשפט בפולין ובמשרדי עורכי דין פרטיים. בשנת 1933 פתח משרד עורכי דין עצמאי בביליץ אותו ניהל עד פרוץ מלחמת העולם השנייה.

עם פרוץ המלחמה גיוס לצבא הפולני ושירת בשירות המשפטי הצבאי כשופט. לאחר שחרורו עבד במשרד המשפטים הפולני כסגן פרליט בית המשפט לערעורים בשטטין.

בשנת 1950 עלה ארצה והחל לעבוד במשרד העבודה כמפרק אגודות שיתופיות. בשנת 1954 אושר רישיונו לעריכת דין בישראל. בשנת 1959 מונה לתפקיד אב בית דין בבית הדין לביטוח לאומי בירושלים, תל אביב-יפו וחיפה. בשנת 1969, עם הקמת בתי הדין לעבודה, מונה לשופט בית דין אזורי לעבודה בתל אביב. בשנת 1971 מונה לכהונת שופט בבית הדין הארצי לעבודה. ב-23 באוגוסט 1972 פרש לגמלאות.

נפטר בנובמבר 1979 ונקבר בבית העלמין בקרית שאול.

==קישורים חיצוניים==
* [https://judgescv.court.gov.il/158e84ba-645e-e811-8105-0050568a6817יוסף-רייך יוסף רייך] באתר הרשות השופטת

==הערות שוליים==

קטגוריה:שופטי בית הדין הארצי לעבודה
קטגוריה:ישראלים ילידי פולין
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1902
קטגוריה:ישראלים שנפטרו ב-1979